CELEX: 62015CN0223
Language: et
Date: 2015-05-18 00:00:00
Title: Kohtuasi C-223/15: Eelotsusetaotlus, mille on esitanud Oberlandesgericht Düsseldorf (Saksamaa) 18. mail 2015 – combit Software GmbH versus Commit Business Solutions Ltd

7.9.2015   
            
            
               ET
            
            
               Euroopa Liidu Teataja
            
            
               C 294/17
            
         Eelotsusetaotlus, mille on esitanud Oberlandesgericht Düsseldorf (Saksamaa) 18. mail 2015 – combit Software GmbH versus Commit Business Solutions Ltd
   (Kohtuasi C-223/15)
   (2015/C 294/22)
   Kohtumenetluse keel: saksa
   
      Eelotsusetaotluse esitanud kohus
   
   Oberlandesgericht Düsseldorf
   
      Põhikohtuasja pooled
   
   
      Hageja: combit Software GmbH
   
      Kostja: Commit Business Solutions Ltd
   
      Eelotsuse küsimused
       (1)
   
   Millised tagajärjed on ühenduse sõnamärgi segiajamise tõenäosuse hindamise seisukohast asjaolul, et osa liikmesriikide keskmiste tarbijate arvates neutraliseerib ühenduse kaubamärgi kõlalise sarnasuse nimetusega, millega on väidetavalt rikutud kaubamärgist tulenevaid õigusi, nende tähenduslik erinevus, teiste liikmesriikide keskmiste tarbijate arvates aga mitte:
   
               a)
            
            
               Kas segiajamise tõenäosuse hindamise seisukohast on määrava tähtsusega selle ühe osa liikmesriikide tarbijate arvamus või teise osa liikmesriikide tarbijate arvamus või kõigi liikmesriikide kujuteldava keskmise tarbija arvamus?
            
         
               b)
            
            
               Kas ühenduse kaubamärgist tulenevaid õigusi on rikutud kogu Euroopa Liidu territooriumil, kui segiajamine on tõenäoline ainult ühe osa liikmesriikide tarbijate puhul, või tuleb sel juhul üksikute liikmesriikide vahel vahet teha?
            
         
      (1)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (kodifitseeritud versioon) (ELT L 78, lk 1).